असम के सात जिलों में करीब चार लाख लोग बाढ़ से प्रभावित हैं. असम राज्य आपदा प्रबंधन विभाग के मुताबिक, अब तक राज्य के विभिन्न हिस्सों में भूस्खलन व बाढ़ संबंधी घटनाओं के कारण तीन लोगों की जान जा चुकी है. वहीं मिजोरम के आपदा प्रबंधन विभाग का कहना है कि बाढ़ की वजह से अब तक कम से कम 1066 परिवारों को निकाला जा चुका है. सबसे अधिक प्रभावित लुंगलेई जिला है जहां के 700 परिवार सुरक्षित स्थानों पर भेजे जा चुके हैं.